[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 21.10.2009

KOM(2009)547 endelig

BERETNING FRA KOMMISSIONEN TIL EUROPA-PARLAMENTET OG RÅDET

Anden finansberetning om den økonomiske forvaltning af Den Europæiske Landbrugsfond for Udvikling af Landdistrikterne (ELFUL) Regnskabsåret 2008

INDHOLDSFORTEGNELSE

1. Budgetprocedure og -opfølgning 3

2. Forvaltning af bevillingerne og finansiel gennemførelse 5

2.1. Forpligtelsesbevillinger 5

2.1.1. Forpligtelsesbevillinger til operationelle landdistriktsudviklingsprogrammer 5

2.1.2. Forpligtelsesbevillinger til teknisk bistand 6

2.2. Betalingsbevillinger 6

2.2.1. Betalingsbevillinger til operationelle landdistriktsudviklingsprogrammer 6

2.2.2. Bevillinger til teknisk bistand 11

3. Gennemførelsen af ELFUL-programmer (% af ELFUL-tildelinger for 2007 plus 2008 udbetalt af Kommissionen) pr. medlemsstat 14

BUDGETPROCEDURE OG -OPFØLGNING

Kommissionen vedtog den 2. maj 2007 det foreløbige budgetforslag (FBF) for regnskabsåret 2008. Det foreløbige forslag indeholdt følgende finansielle midler til ELFUL (i EUR):

Budgetpost | Forpligtelses-bevillinger | Betalings-bevillinger |

05.040501 (Landdistriktsudviklingsprogrammer) | 12 542 462 561,00 | 9 396 700 000,00 |

05.040502 (Teknisk bistand) | 22 089 328,00 | 10 000 000,00 |

Rådets forordning (EF) nr. 378/2007 om frivillig graduering af direkte betalinger blev vedtaget den 27. marts 2007. Den direkte virkning for ELFUL-budgettet er en forhøjelse af forpligtelsesbevillingerne på 362 000 000,00 EUR.

Herefter blev det almindelige budget for 2008 vedtaget af Europa-Parlamentet ved andenbehandlingen den 13. december 2007 med følgende beløb for ELFUL:

Budgetpost | Forpligtelses-bevillinger | Betalings-bevillinger |

05.040501 (Landdistriktsudviklingsprogrammer) | 12 904 462 561,00 | 9 396 700 000,00 |

05.040502 (Teknisk bistand) | 22 089 328,00 | 10 000 000,00 |

Ved udgangen af 2007 havde Kommissionen kun godkendt 54 ELFUL-programmer ud af i alt 94. De resterende 40 programmer blev godkendt i 2008 således:

- 25 ELFUL-programmer, der nød godt af en ikke-automatisk fremførsel fra 2007 til 2008 af forpligtelsesbevillinger på i alt 1 360 517 165,00 EUR, blev godkendt i begyndelsen af 2008

- 15 ELFUL-programmer, for hvilke Kommissionen ikke havde afsluttet undersøgelsesarbejdet inden udgangen af 2007, blev genstand for en omlægning af tranchen for 2007 til regnskabsårene 2008-2013 i henhold til punkt 48 i den interinstitutionelle aftale om budgetdisciplin.

For de sidste 15 ELFUL-programmer er de bevillinger, der var blevet opført på 2007-budgettet vedrørende den årlige tranche for 2007, bortfaldet, og budgetmyndigheden godkendte i maj 2008 et ændringsbudget med et supplerende beløb på 370 376 764,00 EUR i forpligtelsesbevillinger svarende til 2008-andelen af omlægningen af den årlige tranche for 2007.

Det skal bemærkes, at anvendelsen af punkt 48 i den interinstitutionelle aftale om budgetdisciplin gør det nødvendigt også at revidere den finansielle ramme for landdistriktsudviklingsprogrammet med ændringen af Rådets afgørelse 2006/493/EF om fastsættelse af beløbet for Fællesskabets støtte til landdistriktsudvikling for perioden 2007-2013 og dets årlige fordeling samt ændringen af beslutning 2006/636/EF om fastsættelse af den årlige fordeling pr. medlemsstat af beløbet for Fællesskabets støtte til landdistriktsudvikling for samme periode.

Denne situation, der redegjort for i detaljer ovenfor, medfører, at de forpligtelsesbevillinger, der endelig er til rådighed på budgetposten for de operationelle ELFUL-programmer (ekskl. teknisk bistand), beløber sig til 14 635 356 490,00 EUR.

Det skal bemærkes, at betalingsbevillingerne i 2008 har været på samme niveau som i det budget, Europa-Parlamentet vedtog ved andenbehandlingen den 13. december 2007, bortset fra en samlet overførsel på 82 995 000,00 EUR, som blev foretaget ved årets udgang for at styrke budgetposterne for EUGFL, Udviklingssektionen. Nedenstående tabel viser situationen for de enkelte budgetposter (i EUR):

Finansielt instrument/budgetpost | Stigning ("+") eller fald ("-") i de disponible BB (i EUR) |

ELFUL (05.040501) | - 82 995 000,00 |

EUGFL-U mål 1 (05.04.02.01) og EUGFL-U Leader+ (05.040206) | + 82 995 000,00 |

Samlet ændring (stigning, fald) for landdistriktsudvikling | 0,00 |

Nedenstående kapitel beskriver, hvorledes disse midler er blevet anvendt.

FORVALTNING AF BEVILLINGERNE OG FINANSIEL GENNEMFØRELSE

Forpligtelsesbevillinger

Forpligtelsesbevillinger til operationelle landdistriktsudviklingsprogrammer

De samlede forpligtelsesbevillinger, der er til rådighed for tranchen for 2008 (14 635 356 490,00 EUR), er blevet udnyttet (dvs. den finansielle gennemførelse er på 100 %). Nedenstående tabel viser de beløb, der reelt blevet disponeret over i 2008 pr. medlemsstat for ELFUL-programmerne (i EUR):

Medlemsstat | Udnyttede forpligtelsesbevillinger 2008 |

AT | 594 709 669,00 |

BE | 63 957 784,00 |

BG | 581 200 565,00 |

CY | 24 772 842,00 |

CZ | 392 638 892,00 |

DE | 1 186 941 705,00 |

DK | 128 937 144,00 |

EE | 95 569 377,00 |

ES | 1 548 539 790,00 |

FI | 318 959 772,00 |

FR | 959 359 146,00 |

GR | 463 470 078,00 |

HU | 537 525 661,00 |

IE | 355 014 220,00 |

IT | 1 616 756 298,00 |

LT | 248 836 020,00 |

LU | 13 661 411,00 |

LV | 300 635 734,00 |

MT | 23 962 147,00 |

NL | 72 638 338,00 |

PL | 1 932 933 351,00 |

PT | 587 531 051,00 |

RO | 1 146 687 683,00 |

SE | 277 225 207,00 |

SI | 139 868 094,00 |

SK | 286 531 906,00 |

UK | 736 492 605,00 |

Tilsammen | 14 635 356 490,00 |

Forpligtelsesbevillinger til teknisk bistand

Ifølge artikel 69, stk. 2, i Rådets forordning (EF) nr. 1698/2005 skal 0,25 % af den samlede EF-støtte til landdistriktsudvikling anvendes af Kommissionen til teknisk bistand. I 2008-budgettet blev 22 089 328,00 EUR af forpligtelsesbevillingerne afsat til dette formål. Ved udgangen af de 2008 var forbruget af forpligtelsesbevillingerne på 5 250 376,94 EUR.

Nedenstående tabel viser, hvorledes forpligtelsesbevillingerne er blevet anvendt. Hovedparten af forpligtelsesbevillingerne for 2008 vedrører foranstaltninger i tilknytning til etableringen af et europæisk netværk for landdistriktsudvikling og udviklingen af databasen SFC 2007.

[pic]

Betalingsbevillinger

Betalingsbevillinger til operationelle landdistriktsudviklingsprogrammer

Betalingsbevillingerne i 2008-budgettet til ELFUL-programmerne andrager 9 396 700 000,00 EUR. Af dette disponible beløb er 82 995 000,00 EUR i november og december 2008 blevet overført til styrkelse af budgetpost 05.040201 og 05.040206 (programmer for EUGFL, Udviklingssektionen, for mål 1, henholdsvis for Leader + i programmeringsperioden 2000-2006).

Ved udgangen af 2008 var forbruget af betalingsbevillinger på 8 538 840 673,98 EUR, der blev anvendt således:

Forskud: | 2 475 706 914,50 EUR |

Refusion, fjerde kvartal 2006 | 21 697 817,73 EUR |

Refusion, tredje kvartal 2007 | 116 058 716,24 EUR |

Refusion, fjerde kvartal 2007 | 1 697 255 282,24 EUR |

Refusion, første kvartal 2008 | 1 120 239 109,02 EUR |

Refusion, andet kvartal 2008 | 1 303 099 545,58 EUR |

Refusion, tredje kvartal 2008 | 1 804 783 288,67 EUR |

Samlet forbrug 2008 | 8 538 840 673,98 EUR |

Refusionerne for andet og tredje kvartal 2008 for nogle programmer (se listen nedenfor) var helt eller delvist uafsluttede ved regnskabsårets udgang, fordi 2007- og 2008-forpligtelserne for disse programmer allerede var blevet helt udnyttet med forskud og tidligere refusioner. Tabellen nedenfor viser situationen for de programmer, for hvilke forpligtelsesbevillingerne er blevet helt udnyttet, og betalingerne har måttet udskydes til begyndelse af 2009 (i EUR):

ELFUL-program, CCI-nr. | 2. kv. 2008 | 3. kv. 2008 | I alt |

Vlaanderen (2007BE06RPO001) | 2 634 830,50 | 2 634 830,50 |

Nordrhein-Westfalen (2007DE06RPO015) | 10 345 809,87 | 10 345 809,87 |

Aragon (2007ES06RPO002) | 12 299 213,27 | 16 291 566,28 | 28 590 779,54 |

Asturias (2007ES06RPO003) | 1 100 082,61 | 1 100 082,61 |

La Rioja (2007ES06RPO016) | 1 046 530,71 | 1 046 530,71 |

Ireland National (2007IE06RPO001) | 95 219 252,45 | 95 219 252,45 |

I alt | 12 299 213,27 | 126 638 072,42 | 138 937 285,68 |

Forskellen mellem på den ene side de samlede disponible betalingsbevillinger og på den anden side de samlede udnyttede betalingsbevillinger plus det beløb, der er overført til styrkelse af to poster for den foregående programmeringsperiode, var på 774 864 326,02 EUR. Dette beløb udgør en finansiel underudnyttelse på 8,2 % i forhold til de disponible budgetbevillinger. Denne underudnyttelse skyldes hovedsagelig det forhold, at udgiftsanmeldelsen for tredje kvartal var mindre end de overslag, som medlemsstaterne oprindelig havde indsendt. Disse bevillinger blev fremført til budgettet for 2009 ved Kommissionens beslutning SEK(2009) 164 af 13. februar 2009 som C2-bevillinger (bevillinger, der efter Kommissionens beslutning er fremført ikke-automatisk, og som skal anvendes inden den 31. december 2009).

Vedlagte diagram viser det månedlige forbrug af betalingsbevillingerne i 2008. Forbrugstakten er påvirket af datoerne for indsendelsen af de fire betalingsanmeldelser i årets løb (31. januar, 30. april, 31. juli og 10. november for de anmeldelser, der svarer til henholdsvis 4. kv. 2007, 1. kv. 2008, 2. kv. 2008 og 3. kv. 2008).

[pic]

Nedenstående tabel viser de beløb, som Kommissionen udbetalte i kalenderåret 2008 pr. medlemsstat som forskud og refusion af udgifter afholdt af betalingsorganerne i perioden fra 16. oktober til 31. december 2007 (4. kv. 2007), fra 1. januar 2008 til 31. marts 2008 (1. kv. 2008), fra 1. april 2008 til 30. juni 2008 (2. kv. 2008) og fra 1. juli 2008 til 15. oktober 2008 (3. kv. 2008).

Beløbene vedrørende 4. kv. 2006 for udgifter anmeldt af medlemsstaterne efter overgangsbestemmelserne i forordning (EF) nr. 1290/2005 blev udbetalt, så snart de tilsvarende programmer blev vedtaget endeligt af Kommissionen, hvilket gav anledning til udbetalinger endnu i 2008. Disse betalinger vedrører programmer, der endnu ikke var godkendt ved udgangen af regnskabsåret 2007, og som blev genstand for en omlægning (punkt 48 i den interinstitutionelle aftale) eller en ikke-automatisk fremførsel af forpligtelsesbevillinger fra 2007 til 2008.

Beløbene vedrørende 3. kv. 2007 (afholdt i perioden fra 1. juli 2007 til 15. oktober 2007) vedrører de programmer, hvis forpligtelsesbevillinger for 2007 er opbrugt, og som er betalt med bevillinger for 2008.

[pic]

I 2008 andrager de samlede refusioner (mellemliggende betalinger) 6 063 133 759,48 EUR og forskuddene 2 475 706 914,50 EUR.

Hvad angår udviklingen i forhold til 2007, viser nedenstående tabel en væsentlig stigning (+ 40,43 %) i udbetalingerne til medlemsstaterne. Denne stigning skyldes, at refusionerne blev mere end fordoblet i 2008 (+ 155,21 %), medens de samlede forskud faldt i en mindre udstrækning (- 33,18 %). Nedgangen i forskuddene skyldes, at over halvdelen allerede var blevet udbetalt i 2007. Den kraftige stigning i refusionerne viser i sig selv den fremadskridende gennemførelse af landdistriktsudviklingsprogrammerne i medlemsstaterne.

[pic]

Bevillinger til teknisk bistand

I 2008-budgettet var der oprindelig til dette formål betalingsbevillinger på 10 000 000,00 EUR til rådighed. Ved GD BUDG's samlede overførsel for 2008 blev et beløb på 2 000 000,00 EUR overført til en anden budgetpost uden for landdistriktsudviklingsområdet. Ved udgangen af 2008 var forbruget af betalingsbevillinger på 3 455 471,11 EUR.

Nedenstående tabel viser de udbetalte beløb pr. budgetpost samt de vigtigste virkeliggørelser, navnlig oprettelsen af det europæiske netværk for udvikling af landdistrikterne og observatoriet for landdistrikter.

[pic]

Det skal bemærkes, at en del af de i 2008 anvendte betalingsbevillinger på budgetposten for udvikling af datasystemet SFC 2007 (316 624 EUR) vedrører forpligtelser indgået i 2007.

ANALYSE PR. ELFUL-AKSE OG –FORANSTALTNING AF DE BELØB, MEDLEMSSTATERNES BETALINGSORGANER HAR ANMELDT

Nedenstående tabel viser de anmeldte udgifter pr. medlemsstat pr. landdistriktsudviklingsforanstaltning i 2007 (fra 4. kv. 2006 til 3. kv. 2007), i 2008 (fra 4. kv. 2007 til 3. kv. 2008) sammenholdt med de tilsvarende udgifter siden programmernes start (fra. 4. kv. 2006 til 3. kv. 2008) og med de beløb, der findes i finansieringsplanerne for 2007-2013 (i mio. EUR). Denne sammenligning viser, hvorledes den reelle gennemførelse på stedet svarer til planlægningen i programmerne.

Det fremgår for 2008, at 21,3 % af disse beløb vedrører udgifter til foranstaltninger under akse 1, 75,0 % foranstaltninger under akse 2 og 1,9 % foranstaltninger under akse 3. Denne profil er meget forskellig fra den finansieringsplan, der var gældende ultimo december 2008 for hele perioden 2007-2013 (34 % for akse 1, 43,7 % for akse 2 og 13,4 % for akse 3).

Denne situation skyldes hovedsagelig arten af foranstaltningerne under akse 2, hvor udbetalingerne ofte sker enten på basis af løbende kontrakter fra den foregående programmeringsperiode eller som årlige betalinger. Derimod skyldes forsinkelsen vedrørende akse 1 og 3, at investeringsprojekterne kræver en længere godkendelsesprocedure (offentliggørelse af betingelserne for ydelse af støtte, modtagelse af ansøgninger fra potentielle støttemodtagere, udvælgelsesprocedure osv.) og gennemførelsesprocedure.

Den balance mellem akserne, der er fastsat i det enkelte programs udviklingsstrategi, vil blive opnået efterhånden som ELFUL-programmernes gennemførelse skrider frem. En sammenligning af procenterne for 2008 med procenterne for 2007 viser nemlig, at der allerede er sket en udvikling i denne retning. F.eks. er procenten for akse 2 faldet fra 81,6 % af den anmeldte udgift i 2007 til 75,0 % i 2008, medens der har været den modsatte udvikling for akse 1, nemlig fra 16,0 % i 2007 til 21,3 % i 2008.

[pic]

GENNEMFØRELSEN AF ELFUL-PROGRAMMER (% AF ELFUL-TILDELINGER FOR 2007 PLUS 2008 UDBETALT AF KOMMISSIONEN) PR. MEDLEMSSTAT

Diagrammet på næste side viser ELFUL-betalingernes størrelse siden programmeringsperiodens begyndelse, inkl. de beløb, som medlemsstaterne har udbetalt for sidste kvartal af 2008 (og dermed refunderet af Kommissionen over 2009-budgettet), sammenholdt med tildelingerne i 2007 plus 2008. Dette niveau er på 71,7 % for samtlige ELFUL-programmer.

Diagrammet viser, at alle programmer bortset fra fire (Malta, Litauen, Bulgarien og Letland) har haft udgifter på medlemsstatsniveau på mere end 50 % af de samlede forpligtelser for 2007 og 2008.

Endvidere har fem lande (Irland, Frankrig, Luxembourg, Østrig og Belgien) anmeldt udgifter, der overstiger det samlede beløb for 2007- og 2008-trancherne, hvorved overskridelsen har måttet betales over den årlige forpligtelse for 2009.

[pic]

[pic]